Isabel Blanco

Isabel Blanco Picallo, nada en Berna (Suíza) o 8 de setembro de 1971, é unha actriz de televisión, cine e teatro, e presentadora galega.

 Traxectoria 
Naceu na cidade suíza de Berna, sendo filla de dous emigrantes galegos dos lugares de Randufe e A Illa, no concello de Santa Comba. Trasladouse a Galicia na súa adolescencia. Licenciouse en Tradución e Interpretación de inglés e alemán e mesmo chegou a exercer como intérprete no Hostal dos Reis Católicos de Santiago de Compostela. Porén, no ano 1996 e despois de superar unha proba de selección para a TVG, iniciou a súa carreira televisiva como co-presentadora do espazo de humor A repanocha canda Tacho González. En 1998 deu o salto á interpretación actoral ao poñerse na pel de María Ares en Mareas vivas, da que principiou sendo a protagonista canda Luís Tosar e da que rodou máis de 150 capítulos entre 1998 e 2002. A serie foi un éxito de masas entre o público galego e grazas a ela Isabel Blanco acadou gran sona.

Máis tarde participou noutras producións para a TVG coma Rías Baixas (2000), Avenida de América (2002) ou Efectos secundarios (2007), ademais doutras de ámbito estatal como Nada es para siempre (1999-2000) ou Manolo & Benito Corporeision emitidas en Antena 3, Yo soy Bea (2008) emitida en Telecinco ou Cuéntame cómo pasó en TVE. Nos últimos anos tamén presentou os programas para a TVG Pasaporte galego (2018), Desmontando Galicia (2021-2023) e Desexo concedido (2022).

En cine destacan os seus traballos en A ti como se che di adeus? (1999), curtametraxe de Jorge Coira; Autopsia (2002), de Milagros Bará; O lapis do carpinteiro (2003), de Antón Reixa; Rosas (2005), curtametraxe de Mikel Fuentes; Cicatrices (2006), curtametraxe de Jairo Iglesias; Vida de familia (2007), de Llorenç Soler; El vestido (2008), de Paula de Luque; Agallas (2008), de Andrés Luque Pérez e Samuel Martín; así como a triloxía de Carlos Iglesias Serrano sobre a emigración española no século XX composta polos filmes Un franco, 14 pesetas (2006), Ispansi (2010) e 2 francos, 40 pesetas (2014).

Foi vicepresidenta da Academia Galega do Audiovisual e delegada de Galicia para AISGE (Actores e Intérpretes, Sociedad de Gestión). Gañou en dúas ocasións o premio Mestre Mateo á mellor interpretación protagonista feminina.

En 2019 foi galardoada do Premio Celanova, Casa dos Poetas.

 Filmografía 
 Cine 
 ¿A ti como se che di adeus? (1999), de Jorge Coira. Como Noiva.
 Autopsia (2002), de Milagros Bará. Como Amanda.
 O lapis do carpinteiro (2003), de Antón Reixa.
 Rosas (2005), de Mikel Fuentes.
 Un franco, 14 pesetas (2006), de Carlos Iglesias Serrano. Como Hannah.
 Cicatrices (2006), de Jairo Iglesias. Como Elena.
 Vida de familia (2007), de Llorenç Soler. Como Nuria.
 Si te vira teu pai (2007), de Héctor Carré.
 O Limia, o rio do esquecemento (2008) curtametraxe. Como Carmiña.
 Ispansi (¡Españoles!) (2011), de Carlos Iglesias Serrano. Como Rosario.
 Invasor (2012), de Daniel Calparsoro.
 2 francos, 40 pesetas (2014), de Carlos Iglesias Serrano. Como Hannah.
 O home e o can (2022), de Ángel de la Cruz. Como Marta.

 Televisión 
 Mareas vivas (1998-2002) na TVG. Como María Ares.
 Nada es para siempre (1999-2000) en Antena 3. Como Irene.
 Rías Baixas (2000) na TVG.
 Avenida de América (2002) na TVG.
 Manolo y Benito Corporeision (2007) en Antena 3. Como Rosi.
 Efectos secundarios (2007) na TVG. Como Alicia.
 Todos os santos (2013). Filme para a TVG.
 Casa Manola (2014). Como Vero.
 Verão M (2018). Como Carmiña.

 Documental 

 Tralos pasos de María Casares (2022), directora, produtora e actriz. Con Sabela Hermida.

 Teatro 

 Sempre quixen bailar un tango.
 Rosa de dous amores.

 Como presentadora 
 A repanocha (1996-1998) na TVG.
 O rei da comedia (2002) na TVG.
 As viaxeiras da Lúa (2003) na TVG.
 Pasaporte galego (2018) na TVG.
 Desmontando Galicia (2021-2023) na TVG.
 Desexo concedido (2022) na TVG.

 Galardóns e nomeamentos 
 Premios Mestre Mateo 
 Ano  Categoría  Filme  Resultado2006Mellor actrizUn franco, 14 pesetasGañadora2013Mellor actrizTodos os santosGañadora

 2016: Premio Bos e Xenerosos.
 2019: Premio Casa dos Poetas.

 Notas 

 Véxase tamén 

 Ligazóns externas 
 Páxina oficial de Isabel Blanco 
 Consello da Cultura Galega
 Axencia Audiovisual Galega
 Galegos.info

Categoría:Actores de cinema de Galicia
Categoría:Actores de televisión de Galicia
Categoría:Presentadores da TVG
Categoría:Galegos de Suíza
Categoría:Nados en Berna
Categoría:Nados na diáspora galega
Categoría:Nados en 1974
Categoría:Actores de teatro de Galicia
Categoría:Premio Mestre Mateo á mellor interpretación feminina protagonista